CONSILIUL LOCAL AL MUNICIPIULUI  CRAIOVA

Hotarârea nr. 301
Consiliul Local al Municipiului Craiova, întrunit în şedinţa ordinară din data de 27.11.2008;


Având în vedere raportul nr.166127/2008 al Serviciului Resurse Umane prin care se propune aprobarea criteriilor şi condiţiilor de acordare a fondului de premiere pentru personalul din cadrul Serviciului Public Administraţia Pieţelor şi Târgurilor Craiova şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
          În conformitate cu prevederile Ordonanţei Guvernului nr.10/2008 privind creşterile salariale ce se vor acorda în anul 2008 personalului bugetar salarizat potrivit Ordonanţei de Urgenta a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr.154/1998 privind sistemul de stabilire a salariilor de baza în sectorul bugetar şi a indemnizaţiilor pentru persoane care ocupă funcţii de demnitate publică, aprobată de Legea nr.231/2007;

În temeiul art.36, alin.2, lit.a, art.45 alin.1 şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă criteriile şi condiţiile de acordare a fondului de premiere pentru personalul din cadrul Serviciului Public Administraţia Pieţelor şi Târgurilor Craiova, după cum urmează:

· complexitatea atribuţiilor,
· responsabilitatea cu care şi-au adus la îndeplinire sarcinile de serviciu;

· capacitatea de a desfăşura activităţi pentru îndeplinirea atribuţiilor de serviciu fără a solicita coordonare;
· capacitatea de a se integra într-o echipă şi de a oferi sprijin informaţional, atunci când este solicitat;

· respectarea normelor de disciplină şi a normelor etice în relaţiile cu colegii şi cu cetăţenii; 

· capacitatea de a lua hotărâri rapid şi cu simţ de răspundere;
· cantitatea şi calitatea sarcinilor realizate;

· gradul de implicare şi măsura în care au contribuit la realizarea obiectivelor instituţiei;

· adaptarea la concepţia de alternative de schimbare sau de soluţii noi(creativitatea), adaptabilitatea la situaţii neprevăzute;

· capacitatea de evitare a stărilor conflictuale şi respectarea relaţiilor ierarhice.

Art.2. De prevederile art.1 nu beneficiază personalul din cadrul Serviciului Public Administraţia Pieţelor şi Târgurilor Craiova care a fost sancţionat în cursul anului 2008, care a plecat din instituţie, cel al cărui                                            contract de muncă este suspendat, precum şi cel care nu a obţinut la evaluarea performanţelor profesionale un punctaj cuprins în intervalul 27-30. 

Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Serviciul Resurse Umane şi Serviciului Public Administraţia Pieţelor şi Târgurilor Craiova vor duce la îndeplinire prevederile prezentei hotărâri.

